CELEX: 62011TN0573
Language: mt
Date: 2011-11-04 00:00:00
Title: Kawża T-573/11: Rikors ippreżentat fl- 4 ta’ Novembru 2011 — JAS vs Il-Kummissjoni

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/55
            
         
      Rikors ippreżentat fl-4 ta’ Novembru 2011 — JAS vs Il-Kummissjoni
      (Kawża T-573/11)
      (2012/C 25/107)
      Lingwa tal-kawża: il-Franċiż
      
         Partijiet
      
      
         Rikorrenti: JAS Jet Air Service France (JAS) (Franza) (rappreżentant: T. Gallois, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tal-5 ta’ Awwissu 2011 fil-każ REM 01/2008 inkwantu hija:
                  
                              —
                           
                           
                              iddeċidiet li ma kienx hemm nuqqas ta’ sitwazzjoni partikolari u
                           
                        
                              —
                           
                           
                              ċaħdet it-talba għall-maħfra tad-dazji fuq l-importazzjoni li jammontaw għal EUR 1 001 778,20 ippreżentati mill-kumpannija JAS JET AIR SERVICE fl-24 ta’ Jannar 2008;
                           
                        
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  (1)
               
               
                  L-ewwel motiv huwa bbażat fuq ksur tal-obbligu ta’ motivazzjoni, sa fejn il-Kummissjoni applikat motivi ipotetiċi.
               
            
                  (2)
               
               
                  It-tieni motiv huwa bbażat fuq ksur tad-drittijiet tad-difiża inkwantu l-Kummissjoni ma ordnatx lill-amministrazzjoni nazzjonali tipproduċi l-oriġinali jew il-kopji tad-dikjarazzjonijiet tad-dwana, suġġett tat-talba għal maħfra, minkejja li dawn id-dokumenti juru li verifika fiżiku kien twettaq.
               
            
                  (3)
               
               
                  It-tielet motiv huwa bbażat fuq in-natura irregolari tal-istruttorja tal-proċess minħabba bdil fl-oneru tal-prova, fejn il-Kummissjoni, abbażi tad-dikjarazzjoni tal-awtoritajiet nazzjonali li tipprovdi li d-dikjarazzjonijiet tad-dwana inkwistjoni kienu sparixxew, ikkonkludiet li l-prova tista’ tiġi prodotta biss meta l-amministrazzjoni doganali tkun fiżikament ivverifikat il-merkanzija. Ir-rikorrenti ssostni li l-Kummissjoni ma tistax iddawwar dan in-nuqqas tal-awtoritajiet nazzjonali għad-detriment tagħha.
               
            
                  (4)
               
               
                  Ir-raba’ motiv huwa bbażat fuq ksur tal-Artikolu 239 tal-Kodiċi Doganali Komunitarju (1) inkwantu l-Kummissjoni kienet dejqet il-kamp ta’ applikazzjoni tal-kunċett ta’ “sitwazzjoni partikolari”.
               
            
                  (5)
               
               
                  Il-ħames motiv huwa bbażat fuq żbalji ta’ fatt u żbalji manifesti ta’ evalwazzjoni inkwantu l-Kummissjoni kienet ikkonkludiet li ma kienx hemm “sitwazzjoni partikolari” fis-sens tal-Artikolu 239 tal-Kodiċi Doganali, minkejja l-fatt li r-rikorrenti kienet tinsab fl-istess sitwazzjoni bħal dik ta’ kumpannija oħra ta’ trasport Olandiża li tispedixxi l-merkanzija, fejn is-sitwazzjoni tagħha tqieset mill-Kummissjoni bħala li tikkostitwixxi “sitwazzjoni partikolari”.
               
            
         (1)  Regolament tal-Kunsill (KEE) Nru 2913/92, tat-12 ta’ Ottubru 1992 li jwaqqaf il-Kodiċi Doganali tal-Komunità (ĠU Edizzjoni Speċjali bil-Malti, Kapitolu 2, Vol. 4, p. 307)